Tolong jelaskan mengenai Alamat dari Sekolah Kebangsaan (1) Batu 4 dalam bahasa melayu

Sekolah Kebangsaan (1) Batu 4

Jalan Ipoh Batu 4, Jalan Ipoh , Kuala Lumpur, Malaysia

- Pendidikan Berkualiti Insan Terdidik Negara Sejahtera

- Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara

- S E G A R

Sekolah Rendah Kebangsaan (Inggeris) Batu 4, Jalan Ipoh yang dikenali sekarang sebagai Sekolah Kebangsaan batu Empat (1), Jalan Ipoh, Kuala Lumpur telah ditubuhkan pada tahun 1967. Ketika itu sekolah ini menumpang di Sekolah Kebangsaan Kampung Batu, Kuala Lumpur. Bilangan murid semasa ditubuhkan ialah seramai 364 orang dengan Guru Besar serta guru-guru seramai 11 orang.

Apabila banggunan baru telah siap dibina pada tahun 1968, Guru Besar, guru-guru dan murid-murid telah berpindah ke sekolah baru yang dibina di dalam kawasan seluas 2.3 hektar. (100566.30 kaki persegi).

Guru Besar yang pertama SRJK (Ing) Batu Empat, Jalan Ipoh, Kuala Lumpur ialah Puan Hasnah Bt. Yunus. Motto sekolah pada masa itu ialah Pengetahuan Menuju Kejayaan dan lagu rasmi sekolah ini dicipta oleh Encik Khoo Soon Leong.

Pada bulan Jan 1968 hingga bulan Nov 1971 bilangan murid bertambah jika dibandingkan pada permulaannya. Perkembangan ini amat memuaskan. Bilangan guru juga turut bertambah.

Oleh sebab pertambahan bilangan murid serta guru-guru, pada bulan Dis 1971, Sekolah Rendah Jenis Kebangsaan (Inggeris) batu Empat, Jalan Ipoh dibahagikan kepada 2 buah sekolah. Pada bulan Jan 1972 terdapat 2 buah sekolah iaitu SRK (1) dan SRK (2) Batu Empat, Jalan Ipoh, Kuala Lumpur. SRK (1) di bawah pimpinan En. M. Subramaniam. Guru Besar yang pertama iaitu Puan Hasnah telah dipindahkan ke sekolah lain

Pada peringkat awal hanya terdapat 2 blok banggunan sekolah tetapi dengan kemajuan sekolah serta bilangan murid bertambah, 2 buah blok banggunan tambahan dibina. Masa permulaan, kantin sekolah terletak di belakang blok sekolah, tetapi apabila blok ketiga dibina, kantin berpindah ke hadapan blok sekolah. Kantin lama telah diubahsuai menjadi perpustakaan dan Bilik TV Pendidikan untuk kegunaan SRK (1).(kini menjadi makmal sains/bilik boss/stor sukan).

Pengubahsuaian ini diusahakan oleh Guru Besar En. Subramaniam dan PIBG. Pihak sekolah telah menganjurkan pestaria selama 2 hari dan mengadakan "walkathon" secara besar-besaran. Pungutan wang dan derma-derma ikhlas sangat menggalakkan . Dengan perbelanjaan lebih kurang RM5,000, perpustakaan SRK (1) dibina. Perpustakaan ini dibina khas untuk murid-murid supaya dapat menambah ilmu pengetahuan serta meningkatkan mutu bacaan.

Senarai nama Guru Besar yang telah berkhidmat di sekolah ini ialah seperti berikut;

i. Puan Hasnah bt. Yunus 1967-1971

ii. En. M. Subramaniam 1972-1980

iii. En. Yong Kum Meng 1981-1982

iv. En. K.S. Singam 1983-1984

v. Puan Yang Li Fu 1985-1988